Ministrstvo za kmetijstvo, gozdarstvo in prehrano Republike Slovenije, Dunajska cesta 22, 1000 Ljubljana (v nadaljnjem besedilu: MKGP), na podlagi 11. člena Uredbe o sofinanciranju izvedbe praktičnega pouka v kmetijstvu in za usposobitev zavodov in razvojnih centrov v kmetijstvu (Uradni list RS, št. 20/22 in 42/23; v nadaljnjem besedilu: uredba), objavlja

**JAVNI RAZPIS ZA SOFINANCIRANJE MATERIALNIH STROŠKOV IN STROŠKOV STORITEV PRAKTIČNEGA IZOBRAŽEVANJA**

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je sofinanciranje materialnih stroškov in stroškov storitev praktičnega izobraževanja dijakov srednjih šol, študentov višjih strokovnih šol in visokošolskih zavodov. |
| **Razpisana sredstva:**  | Višina razpisanih nepovratnih sredstev znaša 168.010 eurov. Sredstva se v letu 2024 zagotavljajo iz proračunske postavke MKGP, in sicer: 141710 Sofinanciranje kmetijskega izobraževanja – praktični pouk, NRP 2330-23-0026. |
| **Vrsta javnega razpisa:** | ZAPRTI |
| **Obdobje vlaganja vlog na javni razpis:** | Vložitev vloge na javni razpis poteka od 16. februarja 2024 do vključno 22. marca 2024. |
| **Obdobje upravičenosti stroškov:**  | Do podpore so upravičeni stroški, ki so nastali od 1. januarja do 1. oktobra 2024. |
| **Informacije o javnem razpisu:** | INFO točka: * Agencija Republike Slovenije za kmetijske trge in razvoj podeželja, Dunajska 160, 1000 Ljubljana.
* Tel. 01/580 7792: ponedeljek in petek od 8.30 do 12.00 ure, sreda od 8.30 do 12.00 ure in od 13.00 do 15.00 ure.
* Vprašanja se lahko posredujejo tudi po elektronski pošti na naslov: aktrp@gov.si
 |

**2. NAMEN PODPORE**

Namen podpore je določen v 1. členu uredbe.

**3. VLAGATELJ IN UPRAVIČENEC**

1. Vlagatelj je določen v prvem odstavku 2. člena uredbe.

2. Upravičenec do podpore je določen v drugem odstavku 2. člena uredbe.

**4. POGOJI ZA PRIDOBITEV SREDSTEV**

1. Pogoji za pridobitev sredstev iz tega javnega razpisa morajo biti izpolnjeni ob vložitvi vloge.

2. Vlagatelj mora izpolnjevati pogoje iz 3. člena uredbe:

– za izpolnjevanje pogoja iz prve alineje 3. člena uredbe se vlogi na javni razpis priloži akt o ustanovitvi ali dokazilo iz katerega je razvidno izvajanje rednega izobraževanja s praktičnim poukom s področja agroživilstva, gozdarstva, veterinarstva in živilstva;

– za izpolnjevanje pogoja iz druge alineje 3. člena uredbe se vlogi na javni razpis priloži dokazilo o lastništvu, solastništvu ali zakupni pravici oziroma dokazilo iz katerega je razvidno, da ima status upravljalca nepremičnine v lasti Republike Slovenije na nepremičnini, na kateri se izvaja naložba kot npr. izpisek iz zemljiške knjige, najemna oziroma zakupna pogodba;

– za izpolnjevanje pogoja iz tretje alineje 3. člena uredbe se vlogi na javni razpis priloži opis programa praktičnega izobraževanja, ki je predmet tega javnega razpisa in pričakovane rezultate za izvedbo programa, ki jih bo imelo sofinanciranje na izvedbo praktičnega izobraževanja;

– za izpolnjevanje pogoja iz četrte alineje 3. člena uredbe se vlogi na javni razpis priloži specifikacijo stroškov za izvedbo praktičnega izobraževanja, iz katere je razvidna razdelitev skupine stroškov po posameznih stroških s količinami, merskimi enotami, kot je opredeljeno v Prilogi 1, ki je sestavni del razpisne dokumentacije.

**5. UPRAVIČENI STROŠKI**

1. Upravičeni stroški so določeni v prvem odstavku 4. člena uredbe.

2. V skladu s tretjim odstavkom 4. člena uredbe so do podpore upravičeni stroški, ki so nastali od 1. januarja do 1. oktobra 2024.

3. Pri energentih, ki se porabijo za pogon kmetijske in gozdarske mehanizacije se kot najvišji možni strošek upošteva polovica maksimalne upravičene količine energentov glede na normativo porabe, kot je to določeno v Pravilniku o kriterijih za določitev normativne porabe goriva za kmetijstvo, postopku dodelitve in obliki enolične identifikacijske oznake ter postopku vzpostavitve dostopa do informacijskega sistema davčnega organa za prodajo goriva za kmetijstvo (Uradni list RS, št. 155/22). Pri določitvi maksimalne vrednosti stroška iz prejšnjega stavka se upošteva Povprečni znesek trošarine za plinsko olje za pogonski namen v letu 2023 (Uradni list RS, št. 2/24), ki znaša 407,53 eurov na 1000 litrov.

**6. FINANČNE DOLOČBE**

Finančne določbe so določene v 6. členu uredbe.

**7. MERILA ZA OCENJEVANJE VLOG**

1. Merila za ocenjevanje vlog so določena v 5. členu uredbe in podrobneje opredeljena v tem poglavju.

2. V skladu s prvim odstavkom 5. člena uredbe je vstopni prag 50 točk. Če razpisana sredstva ne zadoščajo za odobritev vseh vlog, ki dosežejo vstopni v celoti, se v skladu s tretjim odstavkom 13. člena uredbe, sredstva razdelijo proporcionalno glede na delež doseženih točk od skupnega števila točk, glede na razpisana sredstva in glede na skupno vrednost zaprošenih sredstev.

3. Merila za ocenjevanje vlog in točkovnik:

|  |  |
| --- | --- |
| **Merilo** | **Makimalno število točk**  |
| **Delež lastne udeležbe** | **40** |
| Delež vlagateljeve lastne udeležbe je: |  |
| večji od 65 %. | 40 |
| večji od 60 % do vključno 65 %. | 30 |
| večji od 55 % do vključno 60 %. | 20 |
| večji od 50 % so vključno 55 %. | 10 |
| **Število dijakov oziroma število študentov, vključenih v izobraževanje** | **40** |
| Število dijakov, vključenih v izobraževanje na dan 5. oktobra šolskega leta 2023/2024 oziroma število študentov, vključenih v izobraževanje na dan 30. oktobra študijskega leta 2023/2024 (upošteva se podatek iz uradne evidence Ministrstva za vzgojo in izobraževanje oziroma Ministrstva za visoko šolstvo, znanost in inovacije): |  |
| več kot 501 dijak oziroma študent. | 40 |
| od 251 do vključno 500 dijakov oziroma študentov. | 30 |
| od 101 do vključno 250 dijakov oziroma študentov. | 20 |
| do vključno 100 dijakov oziroma študentov. | 10 |
| **Število hektarjev kmetijskih zemljišč ali gozdnih zemljišč ali število učnih delavnic** | **20** |
| Vlagatelj ima:  |  |
| več kot 10 ha zemljišč ali več kot 3 delavnice. | 20 |
| do vključno 10 ha zemljišč ali do vključno 3 delavnice. | 10 |

**8. VLOGA IN POSTOPEK ZA DODELITEV SREDSTEV**

Vlaganje vloge na javni razpis in postopek za dodelitev sredstev sta določena v 12., 13. in 14. členu uredbe. K vlogi se priloži Priloga 1, ki je sestavni del razpisne dokumentacije.

**9. VLAGANJE ZAHTEVKOV ZA IZPLAČILO SREDSTEV**

1. Vlaganje zahtevkov za izplačilo sredstev je določeno v 15. členu uredbe.

2. Upravičenec mora izpolnjevati pogoje iz 15. člena uredbe, pri čemer mora:

– za izpolnjevanje pogoja iz šeste alineje petega odstavka 15. člena uredbe se zahtevku za izplačilo sredstev priloži izjavo iz Priloge 3, ki je sestavni del razpisne dokumentacije;

– za izpolnjevanje pogoja iz osme alineje petega odstavka 15. člena uredbe se zahtevku za izplačilo sredstev priloži poročilo o izvedeni aktivnosti iz Priloge 4, ki je del razpisne dokumentacije;

– z namenom hitrejše izvedbe pregleda zahtevka za izplačilo sredstev se k zahtevku se priloži izpolnjena Priloga 2 iz razpisne dokumentacije.

**10. OBVEZNOSTI UPRAVIČENCA PO IZPLAČILU SREDSTEV**

Obveznosti upravičenca po izplačilu sredstev so določene v 16. členu uredbe.

**11. IZVEDBA PREGLEDOV IN NEIZPOLNJEVANJE OBVEZNOSTI**

Izvedba pregledov in določila, ki se nanašajo na neizpolnjevanje pogojev upravičenca so določeni v 17. členu uredbe.

 Mateja Čalušić

ministrica